《题琼州牛挥使静学轩卷》
明代·苏葵

夜半清斋默坐时，今人心与古人驰。光风霁月近窗几，细雨落花飘墨池。

却縠自堪元帅荐，逢辰曾荷主君知。天南狼鬣通宵暗，宜把龙泉换陟釐。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。